Distrito Digital2019-09-30T13:37:29+01:00
Districte Digital és més que un projecte en el qual instal·lar empreses, idees i talent… és la seu de la transformació tecnològica i de l’economia digital on, amb el seu impuls a la innovació, empreses del sector poden instal·lar-se per desenvolupar la seua activitat i projectes i contribuir així al canvi del model econòmic.
L’objectiu principal és l’impuls de l’Economia Digital a la Comunitat Valenciana a partir del subministrament i gestió d’espais i serveis a empreses tecnològiques, creant un ecosistema únic i divers, el factor diferencial del qual siga la qualitat de projectes generats per les empreses instal·lades i adherides.
Al catàleg de serveis del Districte Digital destaca el pla d’acolliment personalitzat, la formació als professionals de les empreses instal·lades i la realització d’esdeveniments tecnològics orientats al mercat.
Districte Digital és un espai viu, l’activitat del qual vol ser un referent mundial. És l’espai perfecte per atraure i desenvolupar el talent, un hub tecnològic únic i amb caràcter propi i una aposta segura que converteix la Comunitat Valenciana en un ecosistema diferenciat capaç de traspassar les fronteres.
On es troba Districte Digital?
El Districte Digital es troba situat a la Comunitat Valenciana i disposa, en una primera fase, de tres seus operatives a la província d’Alacant: dues seus al complex d’Aigua Amarga, amb l’Edifici I de Districte Digital (5.600 m2 de superfície útil) i l’Edifici II de Districte Digital (5.900 m2 de superfície útil) i una seu a l’Estació Marítima del Port d’Alacant, l’Edifici III de Districte Digital.
En projecte es troba un quart edifici en el Moll 5 del Port d’Alacant, que comptarà amb 9.445m2, i altres futures seus al llarg de tota la Comunitat Valenciana.
El Districte Digital aprofita els avantatges competitius de la nostra zona i alberga el talent que ve a viure i treballar a la Comunitat Valenciana. És un espai obert al món empresarial de tots els punts del panorama nacional i internacional. Un projecte idoni per les societats que vulguen situar-se a la Comunitat Valenciana i desenvolupar ací les seues idees més innovadores.
Dins de Districte Digital, les empreses instal·lades reben tots els subministraments bàsics per a la seua activitat, com ara electricitat i aigua, Internet, consergeria, serveis, sales de reunions, sala d’audiovisuals, aparcament i mobiliari d’oficina. A més dels serveis físics, el projecte ofereix també un pla d’acolliment i assessorament empresarial, així com un ampli ventall formatiu perquè els professionals que s’hi instal·len augmenten els seus coneixements i puguem tindre així una comunitat de talent altament qualificat. D’altra banda, les empreses que participen al projecte també tindran l’oportunitat de participar i dur a terme esdeveniments relacionats amb la tecnologia i la innovació amb l’objectiu de convertir Districte Digital en punt de referència d’aquest nou model econòmic i reunir a professionals d’aquest camp amb l’objectiu d’interactuar a nivell nacional i internacional.
El Districte Digital de la Comunitat Valenciana ha creat un programa de participació per les empreses o entitats que s’identifiquen amb els objectius del programa i vulguen formar part del projecte.
La participació de totes les empreses adherides és fonamental per l’èxit del Districte Digital i el desenvolupament d’un hub tecnològic de rellevància internacional a la Comunitat Valenciana
Quins serveis ofereix Districte Digital?2019-09-20T11:57:43+01:00
Quins serveis ofereix Districte Digital?
Districte Digital ofereix espai físic per a establir la seu de la teua empresa a la Comunitat Valenciana i un paquet de serveis que inclou un pla d’acolliment, esdeveniments, formació, promoció, finançament… les empreses instal·lades reben tots els subministraments bàsics per a la seua activitat, tals com electricitat i aigua, Internet, consergeria, serveis, sales de reunions, sala d’audiovisuals, aparcament i mobiliari d’oficina. A més dels serveis físics, el projecte ofereix també assessorament empresarial, així com un ampli ventall formatiu perquè els professionals que s’hi instal·len augmenten els seus coneixements, i s’aconseguisca així una comunitat de talent altament qualificat.
En què consisteix Districte Digital?2019-09-20T11:58:10+01:00
En què consisteix Districte Digital?
El Districte Digital és un projecte d’atracció empresarial, que permeta generar riquesa i ocupació en l’àmbit de les noves tecnologies, fomentant així el necessari desenvolupament de l’economia digital en l’àmbit de la Comunitat Valenciana.
On es troba el Districte Digital?2019-09-20T11:58:33+01:00
On es troba el Districte Digital?
Districte Digital és un projecte en expansió en tota la Comunitat Valenciana, que actualment ocupa tres seus: els Edificis 1 i 2 de Districte Digital es troben a l’Avinguda de Jean Claude Combaldieu, s/n d’Alacant i l’Edifici 3 a l’Estació Marítima, en el Port d’Alacant.
Qui pot formar part de Districte Digital?2019-09-20T11:58:51+01:00
Qui pot formar part de Districte Digital?
Empreses d’economia digital enfocades a l’àmbit tecnològic de desenvolupament de recursos de suport, sota les següents tipologies de negoci: tecnologia, maquinari, programari, telecomunicacions, negoci Electrònic (e-Business, referit als processos empresarials desenvolupats mitjançant aplicacions informàtiques o plataformes online), comerç electrònic, com per exemple e-Commerce, referit a la generació de negocis i a la compra/venda de béns utilitzant Internet com a mitjà de comunicació.
Com puc inscriure’m a Districte Digital?2019-09-20T12:00:05+01:00
Com puc inscriure’m a Districte Digital?
A través de la presentació de sol·licituds. Sol·licita tota la informació a través del nostre formulari de contacte.
Si cap d’aquestes qüestions ha resolt els teus dubtes. Posa’t en contacte amb nosaltres.